open-index/open-wikipedia-markdown huggingface dataset:
רונלה הייאטי

**רונלה הייאטי** (; נולדה ב-2 בספטמבר 1989), ידועה בשמה הפרטי **רונלה**, היא זמרת-יוצרת ורקדנית אלבנית. היא נולדה וגדלה בטירנה, שם החלה להופיע בתחרויות ריקוד ושירה שונות.

## שנותיה הראשונות
הייאטי נולדה למשפחה אלבנית בעיר טירנה ב דאז. אמה נולדה בקורצ'ה ואביה, מראש הייאטי, נולד בשקודרה. בד בבד עם לימודיה בבית הספר היסודי המקומי, למדה אחר הצהריים נגינה על פסנתר ובלט. כנערה, השתתפה בתחרויות שירה וריקוד אלבניות רבות. לאחר תקופת התיכון השתתפה בתחרויות נוספות כמו "Top Fest" ו-"Kënga Magjike". במאי 2013 הוציאה לאור את סינגל הבכורה שלה, "Mala Gata", שהפך אותה למוקד עניין בעיתונות ובכלי התקשורת בחבל הבלקן. בדצמבר 2015 פרסמה את השיר השני שלה, "A do si kjo", שהגיע למקום ה-13 במצעד הסינגלים האלבני. גם הסינגל הבא, "Marre", הגיע למקום ה-13 באותו המצעד.

## קריירה
בשנים 2017–2018 הוציאה הייאטי ארבעה סינגלים בזה אחר זה, "Mos ik", "Sonte", "Maje men" ו-"Do ta luj". ארבעת הסינגלים הגיעו לשלושים השירים הפותחים של מצעד הסינגלים האלבני. בדצמבר 2018 השתתפה שוב בפסטיבל "Kënga Magjike", עם השיר "Vuj", והגיעה למקום הרביעי. בשנת 2019 הוציאה מספר שירים שנכנסו למצעד, כשהבולט ביניהם הוא "MVP", שהגיע למקום הראשון. ביולי 2020 הפיקה את המנון מועדון הכדורגל האלבני קיי אף טירנה, לרגל ציון 100 שנה לפתיחתו.

במרץ 2021 חשפה הייאטי את מועד פרסום אלבום הבכורה שלה, *RRON*. הסינגל המוביל שלו, "Prologue", הגיע בשיאו למקום השני במצעד האלבני. בנובמבר 2021 חשפה רשות השידור האלבנית כי הייאטי תשתתף במהדורה ה-60 של פסטיבלי אי קנגס, ותתחרה על הזכות לייצג את המדינה באירוויזיון 2022 שיתקיים בטורינו, איטליה. ב-29 בדצמבר 2021 ביצעה הייאטי את שירה, "Sekret", וזכתה במקום הראשון בפסטיבלי אי קנגס. ב-10 במאי 2022 ביצעה את "Sekret" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 12 עם 58 נקודות.

## אמנות
הייאטי ידועה בזכות סגנונות המוזיקה הרבים בהן היא מתמחה. ז'אנר הפופ הוא סוג השירה העיקרי שלה, אך היא התנסתה בז'אנרים נוספים דוגמת אר אנד בי, רגאיי ורוק. היא ציינה כי היא הושפעה רבות מיצירותיו של מייקל ג'קסון. הייאטי גם העריצה בילדותה את המוזיקאי הפוארטו ריקני ריקי מרטין. היא אף השתתפה בקונצרט שלו בניו יורק באוקטובר 2021.

## חיים אישיים
הייאטי היא פעילה למען צמצום פערי המגדר בין נשים וגברים ולדיכוי דימויי גוף שלילים. היא לא מרבה להתראיין אודת חייה האישיים. בשנת 2015 פרסמה כי היא נמצאת במערכת יחסים עם המוזיקאי האלבני יאנג זרקה, איתו שיתפה פעולה במספר סינגלים לפני שנפרדו בשנת 2018. נכון לדצמבר 2021 היא גרה עם אמה בטירנה.

## דיסקוגרפיה
### אלבומים
* 2022: *RRON*

### סינגלים
#### כאמן ראשי

#### כאמן משנה

## קישורים חיצוניים

## הערות שוליים

קטגוריה:זמרות אלבניות
קטגוריה:זמרים השרים באלבנית
קטגוריה:זוכי פסטיבלי אי קנגס
קטגוריה:משתתפי אירוויזיון 2022
קטגוריה:נציגי אלבניה באירוויזיון
קטגוריה:ילידות 1989
בוסטון רבתי

**בוסטון רבתי** (באנגלית: **Greater Boston**) הוא אזור המטרופולין של אזור ניו אינגלנד אשר בצפון מזרח ארצות הברית שבמרכזו נמצאת העיר בוסטון (בירת מדינת מסצ'וסטס והעיר המאוכלסת ביותר באזור ניו אינגלנד). אזור בוסטון רבתי הוא האזור המטרופוליני העשירי בגודלו בארצות הברית. אזור בוסטון רבתי משתרע על פני שלוש מדינות - מסצ'וסטס, ניו המפשייר ורוד איילנד.

נכון לשנת 2020 כ-64% מאוכלוסיית מדינת מסצ'וסטס התגוררה באזור בוסטון רבתי (כ-4,941,632 תושבים לפי מפקד האוכלוסין האמריקני של שנת 2020).

אזור המטרופולין של בוסטון הוא לא רק אחד מהאזורים החשובים ביותר בארצות הברית במונחים כלכליים (הוא מכיל את משרדי המטה של חברות גדולות רבות), זהו גם אחד מהאזורים הוותיקים ביותר בארצות הברית שפותחו במקור על ידי מהגרים אירופאים.

## קישורים חיצוניים

קטגוריה:ארצות הברית: אזורי מטרופולין
המטרופולין של פיניקס

**המטרופולין של פיניקס** (באנגלית: **Phoenix metropolitan area**) הוא המטרופולין הגדול ביותר בדרום מערב ארצות הברית אשר במרכזו נמצאת העיר פיניקס. זהו אזור המטרופולין היחיד באריזונה. המטרופולין של פיניקס הוא האזור המטרופוליני ה-11 בגודל אוכלוסייתו בארצות הברית.

על פי מפקד האוכלוסין של 2020 אוכלוסיית המטרופולין מנתה באותה העת 4,845,832 תושבים.

## קישורים חיצוניים

## הערות שוליים

קטגוריה:אריזונה
קטגוריה:ארצות הברית: אזורי מטרופולין
קונסטנטין פנאיטיו

**קונסטנטין פנאיטיו** (ברומנית: **Constantin Panaitiu**; 5 באוקטובר 1888 – יוני 1958) היה גנרל בצבא רומניה, שמילא תפקידים חשובים במהלך מלחמת העולם השנייה.
## חייו
פנאיטיו נולד בכפר רובלה, באזור בראילה וסיים בהצלחה את בית הספר לקציני חיל רגלים ב-1910. ב-1 ביולי 1927 הועלה לדרגת לוטננט קולונל. ב-10 במאי 1934 הועלה לדרגת קולונל. ב-10 במאי 1941 הועלה לדרגת בריגדיר גנרל. ב-1942 הועלה לדרגת מאיור גנרל.

פנאיטיו היה המפקד הצבאי של קישינב. ב-1943 שוחרר מהצבא. ב-1949 נעצר וכעבור שנה נידון ל-8 שנות מאסר. שוחרר מהכלא ב-16 ביולי 1957 והוטל עליו דיור כפוי בכפר הולדתו.

## הערות שוליים

קטגוריה:גנרלים רומנים
קטגוריה:מורשעים בעבירות על רקע אידאולוגי ברומניה
קטגוריה:שואת יהודי רומניה
קטגוריה:שואת יהודי ברית המועצות
קטגוריה:אנשי צבא רומנים במלחמת העולם השנייה
קטגוריה:ילידי 1888
קטגוריה:רומנים שנפטרו ב-1958
לואיזה תומאס

**לואיזה תומאס** (באנגלית: **Louisa Thomas**; נולדה בשנת 1981) היא סופרת ועיתונאית אמריקאית.

## ביוגרפיה
לואיזה תומאס היא ביתו של אוון תומאס, עיתונאי וסופר. היא למדה באוניברסיטת הרווארד. לאחר סיום האוניברסיטה תומאס פנתה לתחום עיתונאות וכתבה עבור "הניו יורקר", ניו יורק טיימס", "וול סטריט ג'ורנל" ועוד.

בשנת 2011 היא כתבה את ספרה הראשון Conscience: Two Soldiers, Two Pacifists, One Family—a Test of Will and Faith in World War I שהוקדשה לבעיות מצפוניות של משפחתה במהלך מלחמת העולם הראשונה ובמיוחד של סבא רבה שלה שהיה פציפיסט.

את ספר השני תומאס סיימה בשנת 2017. זה הייתה ביוגרפיה של לואיזה אדמס.

תומאס התחתנה בפעם השנייה עם ג'ון אורשל, מתמטיקאי ולשעבר שחקן פוטבול אמריקאי. בשנת 2019 הם כתבו ביחד את הספר Mind and Matter: A Life in Math and Football על חייו בעולם הספורט המקצועי במקביל לעולם המדע.

## קישורים חיצוניים

* מאמרים של לואיזה תומאס באתר Grantland
* מאמרים של לואיזה תומאס ב"הניו יורקר"

קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:סופרים כותבי אנגלית
קטגוריה:סופרות כותבות אנגלית
קטגוריה:סגל ניו יורקר
קטגוריה:סגל ניו יורק טיימס
קטגוריה:סגל וול סטריט ג'ורנל
קטגוריה:ביוגרפיות
קטגוריה:ביוגרפים אמריקאים
קטגוריה:אמריקאים שנולדו ב-1981
קטגוריה:אמריקאיות שנולדו ב-1981
המטרופולין של אטלנטה

**המטרופולין של אטלנטה** (באנגלית: **Atlanta metropolitan area**) הוא האזור העירוני המאוכלס ביותר במדינת ג'ורג'יה שבארצות הברית. המרכז התרבותי, הכלכלי והדמוגרפי העיקרי של המטרופולין היא העיר אטלנטה. המטרופולין של אטלנטה הוא האזור המטרופוליני התשיעי בגודלו בארצות הברית. האזור כולל 28 מחוזות.

## היסטוריה
אזור המטרופולין של אטלנטה החל לצמוח באופן מהותי לאחר מלחמת האזרחים, כאשר העיר אטלנטה הפכה למרכז תחבורה מרכזי באזור עבור מסילות ברזל ומסחר. במהלך המאה ה-20 האזור חווה צמיחה ניכרת נוספת בעקבות הצמיחה התעשייתית של האזור, ובעקבות הפיתוח של נמל התעופה הבין-לאומי הרטספילד-ג'קסון אטלנטה.

במהלך שנות ה-50 ושנות ה-60 אטלנטה הפכה לעיר מרכזית עבור פעילי התנועה לזכויות האזרח ופעלו בה בין היתר אישים בולטים בתנועה כמו מרטין לותר קינג ג'וניור ומנהיגי זכויות אזרח אחרים.

בסוף המאה ה-20 ותחילת המאה ה-21 פותחו באזור אזורי פרברים רבים ואוכלוסיית האזור צמחה באופן ניכר.

## כלכלה
באזור המטרופולין של אטלנטה נמצאים חברות המטה של מספר חברות פורצ'ן 500 כולל כולל חברת קוקה קולה, דלתא איירליינס, הום דיפו ו-UPS. האזור מהווה מרכז תחבורה מרכזי בארצות הברית, ונמל התעופה הבין-לאומי הרטספילד-ג'קסון אטלנטה הוא אחד מנמלי התעופה העמוסים ביותר בעולם.

## דמוגרפיה
על פי מפקד האוכלוסין של 2020 אוכלוסיית המטרופולין מנתה באותה העת 6,930,423 תושבים. המטרופולין משתרע בסך הכל על פני 21,694 קמ"ר.

האזור נודע במיוחד בזכות הקהילה האפרו-אמריקאית אשר היוותה כ-32.4% מכלל אוכלוסייה המטרופולין נכון לשנת 2010. אזור המטרופולין של אטלנטה מכיל את הקהילה האפרו-אמריקאית השנייה בגודלה בארצות הברית אחרי הקהילה האפרו-אמריקאית שנמצאת במטרופולין של ניו יורק. בעשורים האחרונים היגרו לאזור גם רבים מאמריקה הלטינית ומאסיה.

## קישורים חיצוניים

## הערות שוליים

קטגוריה:ג'ורג'יה
קטגוריה:ארצות הברית: אזורי מטרופולין
קאל (כפר)

**קאל** (בהונגרית: **Kál**) הוא כפר גדול במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בקאל מספר התושבים נמצא בירידה. כך, בשנת 1990 חיו בכפר 3,471 תושבים ובשנת 2021 רק 3,359 תושבים.

האזור מיושב מלפני המאה ה-14, הוא מוזכר לראשונה בתעודות משנת 1331 ומאז הוא מיושב לסירוגין.

## יהודי קאל
יהודים חיו בקאל במאה ה-18 ובמאה ה-19. ליהודי הכפר היה בית קברות יהודי. יהודי קאל ויהודי הכפר הסמוך קאפולנה היו כפופים לקהילת יהודי ורפלט. בשנת 1944 הועברו יהודי קאל לגטו שהוקם באגרצ'הי משם לבגיוק ומשם גורשו לאושוויץ שם נרצחו יהודים רבים מהכפר בשואת יהודי הונגריה.

בדף הקהילה מתוך מפקד קהילות הונגריה נכתב שבקהילה יש 93 חברים, רב הקהילה הוא יוסף פולאק, רבה של ורפלט

לאחר מלחמת העולם השנייה חזרו לכפר 12 ניצולים והקימו אנדרטה לזכר הנספים.

## לקריאה נוספת
* קאל בפנקס הקהילות הונגריה, עמוד 465
* קאל, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 353-354. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* עדות מפי אוה כהן, ניצולת שואה ילידת קאל

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קאפולנה

**קאפולנה** (בהונגרית: **Kápolna**) הוא כפר במחוז הווש בצפון מזרח הונגריה. עד לשואה שכנה בו קהילה יהודית.

בדומה ליישובים רבים באירופה, גם בקאפולנה מצוי מספר התושבים בירידה. כך, בשנת 1990 חיו בכפר 1,499 תושבים ובשנת 2021 רק 1,460 תושבים.

## יהודי קאפולנה
יהודים חיו בקאפולנה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
יעקב בטאן

הרב **שמואל יעקב בטאן (אבטאן, אביטן)** (לפני ה'תקע"ב, 1812 - כ"ט ניסן ה'תרל"ב, 7 במאי 1872) היה דרשן, ראש ישיבה, דיין, ופוסק הלכה בעיר מרקש שבמרוקו במאה ה-19.

## קורות חייו
נולד במרקש לרבי מרדכי מחכמי מרקש ומקובל. שמו היה 'יעקב' ובתקופה מסוימת הוסיפו לו את השם 'שמואל'. משפחת בטאן הייתה אחת מהמשפחות שהחזיקו בשררת השחיטה בעיר. למד עם רבי מרדכי הצרפתי בישיבתו של רבי משה רוזיליו והיה תלמיד חבר שלו. 

לא יאוחר משנת ה'תר"ט (1848/1849) התמנה לדיין בבית הדין במרקש בראשות הרב דוד צבאח עם הדיינים רבי אלעזר חזן, רבי רפאל מסעוד אבן מוחא ורבי משה פינטו. החל משנת ה'תרכ"ג (1862/1863) היה חתום שני בפסקי הדין, לאחר אב בית הדין הרב אבן מוחא. בית הדין התכתב בהלכה עם רבי ידידיה מונסונייגו אב בית הדין פאס, עם רבי שמואל עמאר אב בית דין מקנס ועם חכמי אסואירה.

במקביל, עמד בראשות ישיבה במרקש, שבה למדו את סוגיות התלמוד בעיון מבין תלמידיו בישיבה נמנה רבי אלעזר הלוי. בין השנים ה'תרכ"ו - ה'תרכ"ט קיים קשרי מכתבים עם הרב יעקב אטלינגר מגרמניה, בעל "ערוך לנר", שהעביר כספים מתורמים באשכנז לישיבתו של רבי יעקב.

רבי יעקב נמנה עם הרבנים האחראים על הסמכת שוחטים.

רבי יעקב היה עשיר ונכסיו כללו בית מהודר בין שתי קומות המכיל שמונה דירות שהיה נקרא על שמו "בית ר' יעקב אביטן", כאשר הקומה הראשונה שימשה לבית כנסת בית מדרש ולחדרי שיעורים. הרחוב שבו נמצא הבית נקרא "ר' יעקב אביטן".

המשורר רבי יעקב אלכאבאש כתב פיוט לכבודו של רבי יעקב בטאן בחייו.

נפטר בכ"ט בניסן ה'תרל"ב.

## משפחתו
נשא את אסתר בת ר' יוסף בן מכלוף בוחיון.. אסתר אשתו נפטרה בכ"ה במרחשון ה'תר"ב. אחר פטירתה נשא אישה שנייה. לרבי יעקב היו שלשה בנים שנמנו עם חכמי מרקש, רבי חיים, רבי מאיר ורבי אברהם ובת אחת. נכדו היה הרב מרדכי אסבעוני (סיבוני), מחכמי מרקש מחבר ספר פרשת מרדכי.

## חיבוריו
* **חידושים על התורה וביאורי מאמרים** - נדפסו בספר חידושי רבי יעקב בטאן.
* **שו"ת רבי יעקב בטאן ובית דינו** - על ארבעת חלקי השולחן ערוך. יצא לאור על ידי מכון פי ישרים בשנת תש"ע.
* **דרושים** - טרם נדפס.
* **חידושים על הש"ס** - על מסכתות: פסחים שבועות ביצה, מנחות ועבודה זרה.
* **מנהגים והלכות שחיטה וטריפות** - נדפסו בשו"ת רבי יעקב בטאן (עמ' שמח).
***טעמי הלכות שחיטה וטריפות** - נדפסו בספר "תפילה לדוד" מכת"י רבי דוד הכהן מבוז'עד.
* **חידושים על השולחן ערוך** - נדפסו חלקם בשו"ת רבי יעקב בטאן.

## ראו גם
* רבי דוד צבאח
* רבי אלעזר חזן
* רבי רפאל מסעוד אבן מוחא

## לקריאה נוספת
***תולדות רבי יעקב בטאן** - מבוא לשו"ת רבי יעקב בטאן עמודים ש - דש, מכון פי ישרים פנמה, ה'תש"ע.

## הערות שוליים

קטגוריה:רבנים מרוקאים
קטגוריה:מרקש: רבנים
קטגוריה:ראשי ישיבה מרוקאים
קטגוריה:דיינים
קטגוריה:מחברי ספרי שו"ת
קטגוריה:נפטרים ב-1872
מצפור אסף סיבוני

ממוזער|פסל הפעמונים - מצפור אסף סיבוני
**מצפור אסף סיבוני** הוא אתר הנצחה ונקודת תצפית לזכרו של סמ"ר אסף סיבוני, לוחם בחטיבת הנח"ל, אשר נהרג באסון המסוקים ב-4 בפברואר 1997. אתר ההנצחה הוא מצפור הממוקם ממערב למאגר ניר-עם, סמוך לקיבוץ ניר-עם, הקיבוץ בו אסף גדל.

## האתר
האתר הוקם על ידי משפחת סיבוני בעזרת קרן קיימת לישראל ומיקומו משקף את נוף ילדותו של אסף. הכניסה לאתר היא דרך שביל גישה שבתחילתו ממוקמת אבן זיכרון המובילה לפסל פוני סביבתי של כעשרים פעמוני רוח (כמספר שנות חייו של אסף), אשר משמיעים צלילים כשהרוח נושבת ומנגינתם מתפשטת בראש הגבעה. באתר ישנה סככה עם ספסלים מעץ המשקיפה על רצועת עזה ומאגר המים ומיועדת למנוחת מטיילים. מרחב האנדרטה אשר חשוף לתצפית של 360 מעלות, מעניק את אחת התצפיות הברורות ביותר על רצועת עזה, במיוחד על ג'באליה שנמצאת ממול ועל העיר עזה שממערב לה. בנוסף, ניתן לראות מהתצפית את הערים: אשקלון, שדרות וקיבוצי העוטף של המועצה האזורית שער הנגב, כאשר האנדרטה ממוקמת במרכז ובדיוק על קו התפר בין ישראל לעזה.

## הכיתוב על לוח הזיכרון
באתר ניצבים שני לוחות זיכרון משיש שחור: האחד בתחילת השביל הקצר היוצא מהכניסה לאנדרטה, שהיא שער צר בין עמודים. השני ליד פסל פעמוני הרוח. על הלוחות חרותים בלבן כיתובי הנצחה.

בראיונות לתקשורת ציינה אמו של אסף כי לקח לה שלוש שנים לנסח את הכיתובים באנדרטה המאפשרים להכיר את אסף. לדבריה, התצפית על רצועה עזה למול יישובי העוטף, הספסלים שמשקיפים על שטח המרעה של אסף מילדות ועד החופשה האחרונה מלבנון והשקט מסביב, כל אלה נושאים את מותו של אסף.

ממוזער|לוח הזיכרון בכניסה לאתר ההנצחה
ממוזער|לוח הזיכרון הממוקם לצד פסל פעמוני הרוח

## עוד על האנדרטה
בשנת 2019, נפגע המצפור עקב שריפה שפרצה בעקבות בלון תבערה שנשלח מרצועת עזה. 

באוגוסט של אותה השנה, שוקם המצפור על ידי קבוצת מתנדבים, משפחה, חברים וחיילי היחידה לאורך השנים.

## פסל פעמוני הרוח
פסל פעמוני הרוח נוצר כפרויקט של בית היצירה "פעמוני ירושלים" שנוסד על ידי האמן עופר רובין, שאף בנה את הפסל הסביבתי בשנת 2006. היצירה נבנתה כפסל סביבתי המהווה מיצג של כעשרים פעמוני רוח העשויים מעץ, אלומיניום וכבלי פלדה. כל פעמון מייצג שנה בחייו של אסף.

## קישורים חיצוניים

* 
* 
*אתר קק"ל
* 
*מצפור אסף סיבוני עולה באש
*מצפור אסף סיבוני, מיזם אבני מורשת

אסף סיבוני
אסף
אסף
קטגוריה:ניר עם
קטגוריה:עוטף עזה
קטגוריה:העימותים בגבול ישראל – רצועת עזה (2018–2021)
קטגוריה:הנגב: תיירות
הבחירות לאספת הנבחרים השלישית

**הבחירות לאספת הנבחרים השלישית** התקיימו ב-5 בינואר 1931 (ט"ז בטבת ה'תרצ"א). תוצאות הבחירות קבעו את הרכב הסיעות באספת הנבחרים השלישית. מפא"י בראשות דוד בן-גוריון התייצבה כמפלגה הגדולה ביותר וזכתה ב-27 מתוך 71 המושבים.

בסביבות 49,475 מתוך 75,046 המצביעים הרשומים השתתפו בבחירות לאספת הנבחרים השלישית.

## מערכת הבחירות
גיל ההצבעה הועמד על 20, כאשר גיל הנבחרים הועמד על 25.

מספר המושבים של האספה צומצם מ-221 ל-71 מושבים. מתוך 71 המושבים הוקצו 15 לספרדים ו־3 לתימנים.

בבחירות השתתפו 18 רשימות, הבחירות הוחרמו על ידי מפלגת אגודת ישראל במחאה על מתן רשות נשים להצביע ועל גישתו של היישוב לחינוך דתי ולשחיטה.

## תוצאות הבחירות

## קישורים חיצוניים
*הבחירות לאספת הנבחרים השלישית

## הערות שוליים

קטגוריה:1931 בארץ ישראל
קטגוריה:מערכות בחירות לאספת הנבחרים
אלו גובי

**אָלוּ גּוֹבִּי** (באנגלית: **Aloo Gobi**) הוא מאכל מתת היבשת ההודית העשוי מתפוחי אדמה (אלו), כרובית (גובי), ותבלינים הודיים.

הוא פופולרי במטבחים הודיים ופקיסטניים. צבעו צהבהב עקב השימוש בכורכום, ומדי פעם מכיל עלי קארי וקצח. מרכיבים נפוצים אחרים כוללים שום, ג'ינג'ר, בצל, גבעולי כוסברה, עגבנייה, אפונה וכמון. ישנן מספר וריאציות ומנות דומות.

## בתרבות הפופולרית
Aloo Gobi הוא שם של שיר והרצועה השנייה באלבומם של ויזר מ-2021, OK Human.

## קישורים חיצוניים

## הערות שוליים

קטגוריה:מאכלי תפוח אדמה
קטגוריה:המטבח ההודי
קטגוריה:מאכלי ירקות
הפדיברס

ממוזער|לפידברס אין סמל רשמי, אך סמל זה נפוץ בקרב הקהילות השונות המרכיבות אותו כסמל הפדיברס.
**פדיברס** (מאנגלית: **Fedivese**, הלחם בסיסים של 'פדרציה' ו'יוניברס') הוא אסופת שרתי רשתות חברתיות ורשתות לפרסום תוכן (תמונות, וידאו, בלוגים) המחוברים זה לזה ומקיימים ביניהם קשרי גומלין. כל שרת מהווה רשת חברתית כשלעצמו, אולם המשתמשים בשרתים השונים יכולים לתקשר האחד עם השני גם במידה ואינם יושבים על אותו השרת שכן השרתים חולקים פרוטוקולי תקשורת המתבססים על קוד פתוח משותף. כך, נוצרת למעשה מעין רשת חברתית מבוזרת ופדרטיבית.

## היסטוריה
ממוזער|שרתות המציג כיצד הפלטפורמות השונות המרכיבות את הפדיברס מחוברות ובאמצעות אלו פרוטוקולים.

בשנת 2008 הקים איוון פרודרומו את הרשת החברתית identi.ca ופרסם את התוכנה GNU social ברישיון חופשי תוך שהוא מעצב את פרוטוקול התקשורת המכונה OStatus. על בסיס פרוטוקול זה הוקמו בהמשך הפלטפורמות פרנדיקה, הובזילה, מסטודון ופלרומה והרחיבו את הפדיברס. בהמשך התפתחו מספר פרוטוקולי תקשורת נוספים אשר אפשרו מידות משתנות של השתלבות בפדיברס.

בינואר 2018 הציגו World Wide Web Consortium את פרוטוקול ActivityPub המשפר את יכולות הפעולה ההדדית והשיתוף בין הפלטפורמות השונות. עד אוגוסט 2018 נתמך פרוטוקול זה על ידי כ-13 פלטפורמות, והוא הפך לפרוטוקול הדומיננטי המשמש את הפדיברס, כשמלבדו פועלים גם הפרוטוקולים: OStatus, Diaspora Network, ו-ZOT.

## תוכנות
ממוזער|התוכנות השונות הפועלות בפדיברס, בדגש על פרוטוקול ActivityPub לפי תחומי פעילות מרכזיים
התוכנות הפועלות בפדיברס כולן הן תוכנות חופשיות וכאלו התומכות בקוד חופשי. חלקן מאופיינות בחוויית משתמש של מיקרו בלוגינג הדומה לזו של הרשת החברתית טוויטר (כמו מסטודון, מיסקי, GNU social, פלרומה וכו'). אחרות מזכירות יותר את הרשתות Google+ או פייסבוק (כמו פרנדיקה או הובזילה). ישנן גם כאלו המתמקדות בפרסום מדיה ותמונות ומזכירות את אינסטגרם או את youtube (כמו PIXELFED או Peertube)

התוכנות השונות בפדיברס נבדלות ביניהן בפרוטוקולי התקשורת בהן הן משתמשות ולפיכך גם ביכולת של המשתמשים בהן לתקשר זה עם זה.

## ראו גם
* מסטודון (רשת חברתית)
* דיאספורה (רשת חברתית)

## קישורים חיצוניים

* אתר המציג מפה של שרתי הפדיברס והקישוריות ביניהם

קטגוריה:רשתות חברתיות מקוונות
קטגוריה:תוכנה חופשית
יחידת מגן

**יחידת מגן** היא יחידה ממלכתית לאבטחת שרים במשרד ראש הממשלה. משימות היחידה הן אבטחת שרי ממשלת ישראל ואישים נוספים שאינם סמלי שלטון שמאובטחים על ידי היחידה הממלכתית לאבטחת אישים ומשלחות. היחידה אחראית על אבטחת אישים אילו בפעילותם השוטפת בישראל ובחו"ל בהתאם להחלטות הממשלה שנתקבלו בנושא.

הגוף המנחה של היחידה הוא שירות הביטחון הכללי.

## הכשרה
רוב מאבטחי היחידה הם בוגרי יחידות האבטחה של השב"כ, ובכלל זה בוגרי היחידה לאבטחת אישים ומשלחות (יחידה 730). כלל מאבטחי יחידת מגן הם בוגרי קורס ממלכתי "אחיד", קורס לוחם מקיף הנערך במתקני השב"כ. הקורס כולל בין היתר אימוני ירי ותרגולות לוחמה בטרור, אימוני כושר גופני, אימוני קרב מגע. מועמדים שסיימו בהצלחה את הקורס "אחיד", ממשיכים להכשרה ייעודית ובסיומה יוסמכו למאבטחי אישים.

## היסטוריה
לאחר רצח רחבעם זאבי בשנת 2001 הוחלט כי יש לאבטח את כלל השרים במדינת ישראל.
עד לשנת 2004 אבטחת השרים הייתה באחריות שירות הביטחון הכללי.
בשנת 2004 האחריות לאבטחת השרים הועברה למנהלי הביטחון במשרדי הממשלה השונים, כאשר היחידה לאבטחת אישים ומשלחות שימשה כגורם המנחה למשרדי הממשלה.
בשנת 2013 בהחלטת הממשלה הוקמה יחידת מגן, כאשר האחריות לאבטחת כלל השרים בישראל ובחו"ל הועברה ליחידת מגן במשרד ראש הממשלה.

בשנת 2023 החליטה ועדת השרים לענייני שירות הביטחון הכללי על העברת אבטחת בני משפחתו של ראש הממשלה בנימין נתניהו לידי היחידה הממלכתית לאבטחת אישים 730 של שירות הביטחון הכללי. זאת, בשל התגברות האיומים על ביטחונם.

במהלך השנים קיבלה היחידה אחריות על אבטחת משפחת ראש הממשלה ומשימות נוספות:
* אבטחת ראשי ממשלה לשעבר. אהוד אולמרט, אהוד ברק.
* בני משפחת ראש הממשלה בנימין נתניהו שרה נתניהו ויאיר נתניהו.
* בני משפחת ראש הממשלה נפתלי בנט בעת כהונתו.
* בני משפחת ראש הממשלה לשעבר יאיר לפיד ורעייתו ליהיא לפיד.
* שגרירים.

## מנהלי היחידה

* 2013 - 2021 - שלום ש

* 2021 - כיום - אביעד א

## אגף חירום וביטחון משרד ראש הממשלה
אגף ביטחון וחירום אמון על אבטחת מתקני משרד ראש הממשלה, עובדיו ומבקריו, בידוק הקהל וכבודתו, ביצוע סריקות נגד פעילות חבלנית עוינת, ביצוע התאמה ביטחונית לעובדי המתקנים ולמבקרים בהם, אבטחת שרי הממשלה ובכירים נוספים. האגף מונה כ-600 עובדים במגוון תפקידים, לרבות מנהלי שטח ועובדי מטה אשר עוסקים בתחומים שונים כגון: אבטחת משרד ראש הממשלה, המעון הרשמי ומתקנים מסווגים נוספים, אבטחת אישים יחידת מגן, מוכנות לחירום, אבטחת מידע, ניהול פרויקטים, רכש, תקציבים, משאבי אנוש, רווחה, הדרכה, התאמה ביטחונית ומודיעין.
* **מערך האבטחה החמושה** – אמון על מניעת פיגועים חבלניים במשרד רה"מ, במתקנים אסטרטגיים ומסווגים נוספים ובאירועים רשמיים שראש הממשלה משתתף בהם.
* **מערך הבידוק הביטחוני** – אמון על קבלת קהל, בידוק ביטחוני וחיפוש אמצעי חבלה אצל המבקרים במשרד ראש הממשלה, המעון הרשמי ובאירועים רשמיים שראש הממשלה משתתף בהם תוך שימוש במערכות טכנולוגיות מתקדמות.
* **חדר המבצעים של משרד ראש הממשלה** – בעל אחריות אבטחתית מלאה על משרד ראש הממשלה ומתקנים מסווגים נוספים.
* **חטיבת הגנת המידע** – אמונה על ליווי נותני שירות במתקנים מסווגים ופיקוח על כניסת בכירים לישיבות הממשלה, קבינטים ודיונים ביטחוניים מסווגים.
* **יחידת מגן** – היחידה לאבטחת שרים אמונה על אבטחת שרי הממשלה ובכירים נוספים, בפעילותם השוטפת בארץ ובחו"ל.

## קישורים חיצוניים
* האתר הרשמי של אגף ביטחון וחירום המשרד ראש הממשלה
* 

## הערות שוליים

קטגוריה:משרד ראש הממשלה
קטגוריה:ארגוני אבטחת אישים
סרפים סארובסקי

**סרפים סארובסקי** (ברוסית: **Серафим Саровский**; 30 ביולי 1754 – 14 בינואר 1833) הוא אחד הקדושים הרוסים הנודעים והמוערכים ביותר בכנסייה האורתודוקסית המזרחית. הוא נחשב בדרך כלל לגדול הסטרצים (זקנים) של המאה ה-18.

סרפים הרחיב את תורת הנזירות של התבוננות, תיאוריה והכחשה עצמית להדיוט. הוא לימד שמטרת החיים הנוצריים היא לקבל את רוח הקודש. אולי הציטוט הפופולרי ביותר שלו בקרב חסידיו הוא "תרכוש רוח שלווה, ואלפים סביבך יינצלו".

סרפים הוכר על ידי הכנסייה הרוסית בשנת 1903 כקדוש ביוזמת הקיסר ניקולאי השני.

בשנת 1990 שרידים של סארובסקי התגלו מחדש והועברו לכנסייה במוסקבה.

## קישורים חיצוניים

## הערות שוליים

קטגוריה:נצרות אורתודוקסית
קטגוריה:הכנסייה האורתודוקסית הרוסית
קטגוריה:ילידי 1754
קטגוריה:נפטרים ב-1833
תקיפות מתקני נשק כימי בסוריה

**תקיפת מתקני הנשק הכימי בסוריה** היו שתי תקיפות ישראליות של אתרי נשק כימי בסמוך לדמשק וחומס בסוריה, שבוצעו ב-5 במרץ 2020 וב-8 ביוני 2021. התקיפות נועדו לבלום מאמץ סורי לחידוש הייצור של גז עצבים מסוג סארין. שמונה בני אדם נהרגו בתקיפה ב-2021.

## שימוש סורי בנשק כימי
מאז פרוץ מלחמת האזרחים בסוריה, עשה משטרו של אסד שימוש בנשק כימי במספר אירועים. נשיא ארצות הברית ברק אובמה, הגדיר את השימוש בנשק נגד אזרחים כ"קו אדום", ב-2013 איים לתקוף בסוריה בעקבות סדרת תקיפות כימיות בדרום המדינה, בהן נהרגו מאות. כחלופה לתקיפה, סיכמו ארצות הברית ורוסיה כי סוריה תפורק מהנשק הכימי שברשותה, כולל גז העצבים. משטר אסד העביר חלק ממאגרי הנשק הכימי לכוחות בינלאומיים. במערב העריכו כי שמר חלק ממנו וכן את היכולת לייצרו. ב-2014, דווח על שימוש נוסף בנשק כימי נגד אזרחים בסוריה.

## התקיפות
ישראל הורתה על המתקפות בהתבסס על מידע מודיעיני שהראה שממשלת סוריה רוכשת חומרים כימיים הדרושים ליצור מחדש של הנשק הכימי, עליו ויתרה לכאורה שמונה שנים לפני כן.

### 2020
ב-5 במרץ 2020 תקפה ישראל בסוריה במסגרת הניסיון למנוע מאסד לבנות מחדש מאגר של נשק כימי. אותה תקיפה, כך דווח, כוונה נגד וילה ומתחם נוסף בפרבר סמוך לחומס, העיר השלישית בגודלה במדינה שבעבר היוותה מוקד לפעילות של המשטר בכל הנוגע לפיתוח נשק כימי.

### 2021
ב-8 ביוני 2021, לפי פרסומים זרים תקפה ישראל בחומס ובדמשק ופגעה ביכולת זו. כלי התקשורת בסוריה דיווחו על תקיפות אוויריות ישראליות, והמרכז הסורי לזכויות אדם דיווח על שמונה הרוגים מתוכם שבעה חיילים, בהם קצין בכיר ומהנדס שעבד במעבדה צבאית חשאית.

## דוקטרינת בגין
לפי פרשנים ישראליים לענייני צבא וביטחון, אחד מיעדי התקיפות והדלפתן לתקשורת היה העברת מסר לסוריה ולאיראן כי ישראל לא תאפשר לאויביה לפתח נשק להשמדה המונית - הרחבה של דוקטרינת בגין.

## ראו גם
* ישראל במלחמת האזרחים בסוריה
* הסכסוך האיראני-ישראלי במהלך מלחמת האזרחים בסוריה
* תקיפת הכור הגרעיני בסוריה

## קישורים חיצוניים
* Israeli airstrikes in Syria targeted chemical weapons facilities, officials say, וושינגטון פוסט, 13 בדצמבר 2021 (תרגום לעברית)
* 
* 

## הערות שוליים

קטגוריה:שנות ה-2020 בישראל
קטגוריה:סוריה: היסטוריה
קטגוריה:סוריה: צבא וביטחון
קטגוריה:נשק כימי
קטגוריה:חיל האוויר הישראלי: תקיפות אוויר-קרקע
קטגוריה:ישראל במלחמת האזרחים בסוריה
קטגוריה:דוקטרינת בגין
אליס סליגסברג

**אליס לילי סליגסברג** (באנגלית: **Alice Lillie Seligsberg** 8 באוגוסט 1873 - 27 באוגוסט 1940) הייתה פעילה ציונית אמריקאית, עובדת סוציאלית ונשיאת ארגון ההסתדרות הציונית הדסה בין השנים 1921–1923.

## ביוגרפיה
סליגסברג נולדה בניו יורק ללואי ולילי (וולף) סליגברג. הוריה היו מזוהים עם התנועה האתית, וערכי תנועה זו הנחו את סליגסברג לאורך כל חייה ובמהלך הקריירה שלה. היא סיימה את לימודיה לתואר ראשון ב בשנת 1895 וסיימה תואר שני באוניברסיטת קולומביה ובאוניברסיטת פרידריך וילהלם בברלין.

היא עסקה בעבודה סוציאלית בניו-יורק, תחום שבו הביאה לחידושים רבים. בשנים 1913–1916 ניהלה מוסד שטיפל בילדים יתומים ודאג למצוא להם בית מאמץ.

עם סיום מלחמת העולם הראשונה בשנת 1918 הקימה ההסתדרות הציונית הדסה את קבוצת עזרה מדיצינית ציונית אמריקנית, וסליגסברג מונתה לעמוד בראשה באופן זמני עד בוא מנהלהּ יצחק מקס רובינוב. בשנים 1921–1923 כיהנה כנשיאה הלאומית של הדסה. מאוחר יותר היא הייתה עמיתת כבוד של הוועד המנהל של הארגון. ב-1920 הייתה סליגסברג גורם מרכזי בהקמת ארגון צעירי הדסה; היא שימשה כיועצת לצעירי הדסה משנת 1924 ועד מותה.

סליגסברג הייתה החברה קרובה של הנרייטה סאלד, מייסדת הדסה, ותמכה בהקמת מרכז רפואי הדסה בירושלים.

ב-14 באוקטובר 1942 נפתח בירושלים בית ספר לבנות על שמה, שלימים יהפוך לבית הספר התיכון ע"ש סליגסברג, בדיווח של עיתון "הארץ" על האירוע נכתב:.

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:נשיאות הדסה
קטגוריה:עובדות סוציאליות אמריקאיות
קטגוריה:פעילות ציוניות בארצות הברית
קטגוריה:פעילים ציונים בארצות הברית
קטגוריה:בוגרות ברנרד קולג'
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1873
קטגוריה:אמריקאים שנולדו ב-1873
קטגוריה:אמריקאיות שנפטרו ב-1940
קטגוריה:אמריקאים שנפטרו ב-1940
למור הנמייה

**למור הנמייה** (שם מדעי: *Eulemur mongoz*) הוא מין של פרימט מהסוג למור החי באי מדגסקר ואיי קומורו.

## מאפיינים
אורכו של למור הנמייה 32 עד 38 סנטימטרים בתוספת זנב שאורכו 16 עד 25 סנטימטרים. ללמור הזכר פרווה וזנב בצבע שחור וראש בצבע חום-אדמדם ואילו לנקבה יש ראש בצבע שחור, צוואר, בטן ולחיים בצבע לבן ופרווה בצבע חום. גופו של הלמור דומה לגוף של נמייה ומכאן שמו.

## תפוצה ואקולוגיה
למור הנמייה חי ביערות נשירים יבשים באי מדגסקר ויערות גשם באיי קומורו וניזון בעיקר מפירות, עלים, פרחים וצוף. הלמורים משמשים כמאביקי פרחים אנדמיים למדגסקר וגם כמפיצי זרעים. לצד המין למור חום (*Eulemur fulvus*) הוא אחד משני הלמורים החיים גם באיי קומורו. הלמור מנקה את הפרווה שלו מפרעושים וקרציות. הניקיון לא נועד רק לטיפוח אלא גם לחיזוק התקשורת בין הלמורים. הלמורים חיים בקבוצות קטנות המורכבות בעיקר מזכרים, נקבות והצאצאים שלהם. הלמורים פעילים ביום בעונה הרטובה ופעילים בלילה בעונה היבשה. תקופת ההיריון היא עד ארבעה חודשים והגורים נולדים לפני העונה הרטובה. הלמורים חיים בטבע שש עשרה עד שמונה עשרה שנים ואילו בשבי הם חיים עד עשרים ושש שנים. הטורפים של למור הנמייה הם בעיקר עופות דורסים, חנק קרקע מלגשי וטורפי מדגסקר כמו הפוסה.

## מצב שימור
למור הנמייה מסווג על פי הרשימה האדומה של IUCN במצב השימור סכנת הכחדה חמורה עקב ירידה של 80 אחוז באוכלוסייה ב-25 השנים האחרונות כתוצאה מבירוא יערות נרחב באי מדגסקר וציד.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1766
קטגוריה:למוריים
אפיטומי מדיקל

**אפיטומי מדיקל בע"מ** המוכרת בשם המקוצר "**אפיטומי**" היא חברה ציבורית ישראלית העוסקת בפיתוח, ייצור ומסחור של התקנים רפואיים הנארזים בכמוסות ונצרכים בבליעה.

## היסטוריה
החברה הוקמה באוגוסט 2005 בשם טוליפ ביוטכנולוגיה בע"מ, וביולי 2018 שינתה את שמה לשם הנוכחי, אפיטומי מדיקל בע"מ. ד"ר שמעון אקהויז, שייסד את החברה עם דורון מרקו, הוא יו"ר דירקטוריון פעיל של החברה. מנכ"ל החברה הוא ד"ר דן השמשוני. מטה החברה שוכן בפארק תעשייה קיסריה. בדצמבר 2021 העסיקה החברה 37 עובדים.

בספטמבר 2008 השלימה החברה גיוס של 8 מיליון דולר.

בדצמבר 2021 הונפקה החברה בבורסה לניירות ערך בתל אביב, וגייסה 185 מיליון ש"ח לפי שווי של 632 מיליון ש"ח לפני הכסף. בעת הנפקתה החברה טרם החלה בייצור מסחרי של התקן כמוסת ההרזיה, אך היא חתמה על הסכם עם חטיבת המזון הרפואי של חברת נסטלה העולמית, שבמסגרתו התחייבה נסטלה לשווק ולהפיץ באופן בלעדי את כמוסת ההרזיה של החברה ברחבי העולם.

בנובמבר 2023 הודיעה נסטלה לאפיטומי שתוצאות ניסוי קליני בכמוסת ההרזיה אינן עומדות בתנאי סף שנקבעו, ולכן אין בכוונתה לשלם לאפיטומי 10 מיליון דולר שהובטחו לעמידה בתנאי הסף.

לחברה פטנטים ובקשות לפטנט על פיתוחיה.

## תחומי פעילות
* התקנים להרזיה ולטיפול בעודף משקל. במסגרת זו החברה נמצאת בשלבי פיתוח מתקדמים של התקן רפואי שלאחר בליעתו מתרחב ונפרשׂ בעת המגע עם מיצי הקיבה של המטופל, ובכך מעניק למטופל תחושת שובע ומונע אכילת יתר.
* התקנים המיועדים להחדרת תרופות ביולוגיות דרך דופן המעי הדק, במקום החדרתן באמצעות זריקה.

## קישורים חיצוניים
* 

* אפיטומי מדיקל בע"מ -תשקיף להשלמה - הנפקה ראשונה לציבור, באתר "מאיה", 12 בדצמבר 2021
* 
* 

## הערות שוליים

קטגוריה:קיסריה: חברות
קטגוריה:חברות הנסחרות בבורסה לניירות ערך בתל אביב
איגוד ערים לאיכות הסביבה נפת אשקלון

**איגוד ערים לאיכות הסביבה נפת אשקלון** הוקם בשנת 1979 מתוקף צו הקמה של שר הפנים וחוק איגודי ערים תשט"ו-1955. האיגוד עוסק בקשת רחבה של נושאים לקידום איכות הסביבה בנפת אשקלון, תוך דגש על שמירת ערכי הטבע הקיימים באזור ומניעת מפגעים סביבתיים. נכון לשנת 2021, האיגוד מפעיל 12 תחנות ניטור לאיכות האוויר.

באיגוד חברות 10 רשויות מקומיות, כאשר האיגוד משרת אוכלוסייה של קרוב ל-350 אלף תושבים על פני שטח של 1.5 מיליון דונם. הרשויות החברות הן אשקלון, קריית גת, קריית מלאכי, שדרות, מועצה אזורית באר טוביה, מועצה אזורית חוף אשקלון, מועצה אזורית שער הנגב, מועצה אזורית יואב, מועצה אזורית לכיש ומועצה אזורית שפיר.

## פעילות האיגוד
האיגוד פועל בנושאים מקצועיים, באמצעות מערך פיקוח ואכיפה, לאיתור ולמניעת זיהומים ומפגעים סביבתיים, בדגש על הנושאים הבאים:
* תשתיות
* אכיפה
* סביבה חקלאית ואגרואקולוגיה
* הדברה ולחימה במזיקים
* איכות אוויר
* תחנות כוח ודלקים
* רעש וקרינה
* רישוי עסקים
* תכנון סביבתי
* פסולת ומיחזור
* פניות ציבור
* חינוך וקהילה - צמצום צריכה
* תעשייה

בנוסף, פועל האיגוד למתן מענה לפניות הציבור, לליווי מקצועי של הליכי התכנון והבנייה ולקיום תנאים סביבתיים ברישיונות העסק ובהיתרים שונים תוך שיתוף פעולה עם כלל הרשויות החברות באיגוד והרשויות הממשלתיות הרלוונטיות, ומפעיל מערך כוננות חירום לאירועים חריגים בעלי השפעה סביבתית.

## בעלי תפקידים
יו"ר האיגוד החל משנת 2017 הוא ראש עיריית אשקלון, תומר גלאם.

מנכ"לית האיגוד החל משנת 2015 היא מיטל אמיתי.

## קישורים חיצוניים
* 
* 

## הערות שוליים

קטגוריה:איגודי ערים להגנת הסביבה
קטגוריה:איגודי ערים
קטגוריה:אשקלון
מצר פנדלטון

**מצר פנדלטון** (באנגלית: **Pendleton Strait**) הוא מצר ים, באיי ביסקו שבאנטארקטיקה.

המצר פונה מכיוון צפון-מזרח לכיוון צפון-מערב.

המצר ממוקם בין האי ראבו לבין האי לאבוזייה.

## היסטוריה
### גילוי ומיפוי המצר

המצר התגלה ב-13 בינואר 1909 על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908–1910 בפיקודו של ז'אן-באטיסט שארקו. שארקו סבר כי מדובר במפרץ ולא במצר ים.

האזור מופה בייתר דיוקב פברואר 1936 על ידי המשלחת הבריטית לארץ גרהם (BGLE) בין השנים 1934–1937, בפיקודו של ג'ון רידוך ריימיל, וגילתה שמדובר במצר ים.

המצר צולם מהאוויר על ידי משלחת הסקר האווירי של שטחי חסות איי פוקלנד (FIDASE) אשר חקרה את אנטארקטיקה בעונת המחקר (הקיץ האנטארקטי) 1956–1957.

### מקור השם

ז'אן-באטיסט שארקו נתן למצר את שמו (לאור העובדה שטעה וחשב כי מדובר במפרץ).

שארקו קרא למפרץ "מפרץ פנדלטון" על שם רב-החובל בנג'מין פנדלטון (Benjamin Pendleton), שהיה צייד כלבי ים אמריקאי, שבא מסטונינגטון, שבמדינת קונטיקט שבארצות הברית.

המשלחת הבריטית לארץ גרהאם, משגילתה שמדובר במצר ים, ומתוך כבוד לשארקו, נתנה את השם למצר

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=5YRNAQAAMAAJ&pg=PA184&lpg=PA184&dq=%22Pendleton+Strait%22+Antarctica&source=bl&ots=tb4yVjwClV&sig=ACfU3U0pSdauUf2Cuio9Mf52F_cB4_CuaA&hl=en&sa=X&ved=2ahUKEwj34Pj7seH0AhX2gf0HHYZnDBQ4MhDoAXoECBIQAw#v=onepage&q=%22Pendleton%20Strait%22%20Antarctica&f=false Sailing Directions for Antarctica: Includes Islands South of Latitude 60°]**, 1960, P 183

## קישורים חיצוניים
* מצר פנדלטון באתר הסקר הגאולוגי של ארצות הברית
* מצר פנדלטון באתר הגאזט האנטארקטי של ממשלת אוסטרליה
* מצר פנדלטון באתר הגאזט האנטארקטי המשווה SCAR של ממשלת אוסטרליה

## הערות שוליים

פנדלטון
יוז'ף פאן

**יוז'ף פאן** (במקור **רוזנוולד**, בהונגרית: **Pán József**; בודפשט, 31 במאי 1901 – בודפשט, 18 במרץ 1956) היה מעצב תפאורה יהודי-הונגרי, זוכה פרס קושוט (המקביל בהונגריה לפרס ישראל).

## קורות חיים
יוז'ף רוזנוולד נולד במשפחה יהודית כבנם של דוד רוזנוולד ומגדולנה שפיצר (1860–1944) הוא למד במכללה לאמנויות שימושיות בברלין. בשנים 1917 עד 1928 עבד ב:
* מפעל הסרטים אוהר (Edmund Uher)
* Josephstädter Theater
* Deutsches Volkstheater
* מפעל הסרטים ויטה בווינה.

הוא חזר להונגריה ב-1928 והיה חבר בתיאטרון מרכז העיר. הוא עיצב תפאורות גם לתיאטראות אחרים ועבור "מפעל הסרטים של הוניה" יצר תפאורות לסרטים אילמים ומ-1931 לסרטים מדברים. משנת 1934 היה המעצב הדקורטיבי של "משרד הקולנוע ההונגרי". הוא עיבד את עבודתו ונאסר עליו לעבוד בין 1939 לבין 1945, בעיקר בשל יהדותו והחוקים האנטי יהודיים (במיוחד החוק היהודי השני והחוק היהודי השלישי), אך גם כי באותה תקופה עבודת מעצב התפאורות נקשרה לתואר באדריכלות. בתום מלחמת העולם השנייה משנת 1945 הוא היה שוב המעצב של מפעל הסרטים הוניה ומ-1949 של "חברת הפקת הסרטים ההונגרית". עד 1954 לימד בניית סצנות באוניברסיטה לאמנויות התיאטרון והקולנוע. אשתו הייתה קלרה קראוס, אותה נשאה בבודפשט ב-1949.

## עבודת הבמה שלו

## סרטים




## לקריאה נוספת
* Magyar színházművészeti lexikon.  (לקסיקון הונגרי לאמנות הבמה)
* Magyar életrajzi lexikon IV: 1978–1991 (AZ). (לקסיקון ביוגרפי הונגרי. עורכת ראשית אגנש קניירש. 1967)
* Színházi adattár. המוזיאון הלאומי והמכון לתולדות התיאטרון
* המוזיאון הספרותי פטפי
* ביוגרפיה של יוז'ף פאן (hangosfilm.hu)

## קישורים חיצוניים

* Filmkultura.hu
* HMDB
## הערות שוליים

קטגוריה:אמנים יהודים הונגרים
קטגוריה:ניצולי השואה: הונגריה
קטגוריה:יהודים זוכי פרס קושוט
קטגוריה:מעצבי במה יהודים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1901
קטגוריה:הונגרים שנפטרו ב-1956
דניאל היידמן

**דניאל היידמן** (נולד ב-10 בנובמבר 1982) הוא כדורגלן עבר ישראלי ששיחק בעמדת הקשר.

## קריירה
היידמן התחיל את הקריירה שלו בקבוצת הילדים של הפועל רעננה, ממנה עבר למחלקת הנוער של מכבי תל אביב. ב-30 באפריל 2001 ערך את הופעת הבכורה שלו בקבוצה הבוגרת בתיקו 1-1 נגד הפועל תל אביב.

בקיץ  היידמן הצטרף להפועל כפר סבא. היידמן רשם 23 הופעות בליגה ובישל שני שערים, אך בסיום העונה כפר סבא ירדה לליגה הלאומית.

בקיץ  היידמן בבית"ר ירושלים, בה שיחק שנתיים. בקיץ  חתם בהפועל פתח תקווה.

ב-31 באוקטובר 2006 היידמן חתם בהכח עמידר רמת גן. ב-3 במרץ 2007 היידמן הבקיע את שער הבכורה שלו בקבוצה בניצחון 1-2 נגד מכבי חיפה. בסיום העונה, הכח ירדה לליגה הלאומית והיידמן עזב את המועדון.

בקיץ  חתם בהפועל פתח תקווה ורשם עמה עלייה לליגת העל בסיום העונה.

בהמשך, שיחק בהפועל ראשון לציון ואת הקריירה שלו סיים בהפועל אשקלון.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני הפועל כפר סבא
קטגוריה:כדורגלני בית"ר ירושלים
קטגוריה:כדורגלני הפועל פתח תקווה
קטגוריה:כדורגלני הכח רמת גן
קטגוריה:כדורגלני הפועל ראשון לציון
קטגוריה:כדורגלני הפועל אשקלון
קטגוריה:רעננה: כדורגלנים
קטגוריה:ישראלים שנולדו ב-1982
יונאס מנדש

**יונאס אסוודו מנדש** (בפורטוגזית: **Jonas Asvedo Mendes**; נולד ב-20 בנובמבר 1989) הוא כדורגלן מגינאה ביסאו המשחק בעמדת השוער בקלמטה ובנבחרת גינאה ביסאו.

## קריירת מועדונים
יונאס נולד בביסאו בירת גינאה ביסאו וגדל בקינטה דה פרינססה שבפורטוגל. יונאס התחיל את הקריירה שלו באמורה. בשנת  הצטרף לביירה-מאר מליגת העל הפורטוגלית בה שימש בעיקר כשוער שני.

בשנת  הצטרף לאתלטיקו קלוב דה פורטוגל מהליגה השנייה, גם בה שימש בעיקר כשוער שני. בהמשך הקריירה שיחק גם בוויאננסה, ויצלה, סלגיירוש ואקדמיקה דה ויסאו.

ביולי  חתם לשנתיים בבלאק לאופרדס מליגת העל של דרום אפריקה.

באוקטובר  חזר לקדנציה שנייה בבירה-מאר.

ב-18 בפברואר 2022 יונאס חתם בזקינטוס.

## קריירה בין-לאומית
ב-16 בנובמבר 2010 יונאס ערך את הופעת הבכורה שלו בנבחרת גינאה ביסאו בהפסד 1–2 ל.

יונאס נכלל בסגל הנבחרת לקראת גביע אפריקה לאומות 2017 ו-2019 ו-2021.

מנדש הוא מלך ההופעות של נבחרת גינאה ביסאו עם 50 הופעות.

נכלל בסגל נבחרת גינאה ביסאו לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מגינאה ביסאו
קטגוריה:שוערי כדורגל
קטגוריה:ביסאו: כדורגלנים
קטגוריה:כדורגלני ביירה-מאר
קטגוריה:כדורגלני אתלטיקו קלוב דה פורטוגל
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בפורטוגל
קטגוריה:ספורטאים זרים בדרום אפריקה
קטגוריה:ספורטאים זרים ביוון
קטגוריה:ילידי 1989
העיר העתיקה של מינכן

160px|ממוזער|המיקום של העיר העתיקה של מינכן במינכן
**העיר העתיקה של מינכן** (בגרמנית: **Altstadt-Lehel**) הוא האזור העתיק בעיר מינכן שבגרמניה המשתרע על פני 3.15 קמ"ר' וכולל את המחוזות אלטשטאדט (Altstadt) ולהל (Lehel). אזור זה כולל את מרבית אתרי התיירות המרכזיים של מינכן.

בסוף 2018 גרו בתחום המחוזות אלטשטאדד ולהל 20,960 תושבים. אזור העיר העתיקה של מינכן נתחם בכביש הטבעת ההיסטורי הראשון שנבנה סביב מרכז מינכן.

אתרים בולטים:
* המרכז היהודי במינכן
* מריאנפלאץ
* המוזיאון הבווארי הלאומי
* המוזיאון היהודי
* ארמון המלוכה

## גלריה

קובץ:Altes_Rathaus_(München)_(1).JPG|
קובץ:München_Marienplatz_Rathaus_Frauenkirche_Liebfrauendom.jpg|
קובץ:Frauenkirche_and_Neues_Rathaus_Munich_March_2013.JPG
קובץ:Luftbild_München_Innenstadt.jpg


## קישורים חיצוניים
* 

## הערות שוליים

קטגוריה:מינכן
ת'ולאני סררו

**ת'ולאני קיילב סררו** (באנגלית: **Thulani Caleb Serero**; נולד ב-11 באפריל 1990) הוא כדורגלן דרום-אפריקאי המשחק בעמדת הקשר בח'ור פקאן.

## קריירת מועדונים
סררו התחיל את הקריירה שלו בקבוצת הילדים של סאנואנה גונרס ובגיל 14 הצטרף לאייאקס קייפטאון. בעונת  הצטרף לקבוצה הבוגרת וכבש ארבעה שערים. בעונת  סררו הבקיע 10 שערי ליגה וקבוצתו סיימה במקום השני.

ב-22 במאי 2011 סררו חתם לארבע שנים באייאקס מליגת העל ההולנדית תמורת 2.5 מיליון אירו. ב-7 באוגוסט 2011 סררו ערך את הופעת הבכורה שלו בקבוצה במשחק נגד דה חראפסחאפ. בעונתו הראשונה באייאקס, רשם רק 6 הופעות עקב פציעה. ב-25 באוגוסט 2012 סררו הבקיע את שער הבכורה שלו בקבוצה במשחק הליגה נגד נאק ברדה. שבועיים לאחר מכן הוא כבש שני שערים נגד הירנפיין ואף ספג כרטיס אדום. ב-26 בנובמבר 2013 הבקיע בניצחון 1-2 נגד ברצלונה במסגרת שלב הבתים של ליגת האלופות, שהיה שער הבכורה שלו בזירה אירופית.

ב-14 ביוני 2017, סררו חתם לשלוש שנים בויטסה ארנהיים.

ב-25 באוגוסט 2019 חתם באל-ג'זירה מליגת העל של איחוד האמירויות הערביות.

ב-11 בספטמבר 2023 הצטרף לח'ור פקאן.

## קריירה בינלאומית
בצעירותו, סררו שיחק בנבחרות הצעירות של דרום אפריקה.

ב-9 בפברואר 2011 ערך את הופעת הבכורה שלו בנבחרת הבוגרת. ב-15 בנובמבר 2014 הבקיע את שער הבכורה שלו בנבחרת בניצחון 1-2 נגד .

סררו השתתף עם הנבחרת בגביע אפריקה לאומות 2013 וגביע אפריקה לאומות 2019.

## תארים
; אייאקס
*ליגת העל ההולנדית: , , 
*מגן יוהאן קרויף: 

; אל-ג'זירה
*ליגת העל של איחוד האמירויות הערביות: 

; אישיים
*כדורגלן העונה בליגת העל של דרום אפריקה: 
*כדורגלן העונה של השחקנים בליגת העל של דרום אפריקה: 
*הכדורגלן הצעיר החם של השנה בליגת העל של דרום אפריקה: 
*הכדורגלן הצעיר של השנה של SAFA: 

## קישורים חיצוניים

קטגוריה:כדורגלנים דרום אפריקאים
קטגוריה:קשרי כדורגל דרום אפריקאים
קטגוריה:סווטו: כדורגלנים
קטגוריה:כדורגלני אייאקס קייפטאון
קטגוריה:כדורגלני אייאקס
קטגוריה:כדורגלני ויטסה ארנהם
קטגוריה:כדורגלני אל-ג'זירה (אבו דאבי)
קטגוריה:כדורגלני נבחרת דרום אפריקה
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2019
קטגוריה:ספורטאים זרים בהולנד
קטגוריה:ספורטאים זרים באיחוד האמירויות הערביות
קטגוריה:דרום אפריקאים שנולדו ב-1990
צ'וק דאו

**צ'וק דניאל צ'ול דאו** (באנגלית: **Chok Daniel Chol Dau**; נולד ב-31 בדצמבר 1998 בקאקומה שבקניה) הוא כדורגלן דרום סודאני המשחק בעמדת החלוץ בקבוצת ויסוצ'ינה ייהלבה מהליגה הצ'כית השנייה ובנבחרת דרום סודאן.

## קריירת מועדונים
דאו החל את הקריירה שלו באוסטרליה, בקבוצה החצי מקצוענית אינגלווד יונייטד. החל משנת 2020 משחק בקבוצת ויסוצ'ינה ייהלבה מהליגה הצ'כית השנייה.

## קריירה בינלאומית
ב-13 בנובמבר 2019 ערך דאו את הופעת הבכורה שלו בנבחרת דרום סודאן בכדורגל, בהפסד 1-0 לנבחרת מלאווי במסגרת מוקדמות גביע אפריקה לאומות 2021.

## קישורים חיצוניים

קטגוריה:כדורגלנים דרום סודאנים
קטגוריה:חלוצי כדורגל דרום סודאנים
קטגוריה:כדורגלני נבחרת דרום סודאן
קטגוריה:דרום סודאנים שנולדו ב-1998
אטהר א-טאהר

**אטהר א-טאהר באביקיר מוחמד** (בערבית: **اطهر الطاهر**, בתעתיק: **אטהר אלטאהר**; נולד ב-24 באוקטובר 1996 בח'רטום שבסודאן) הוא כדורגלן סודאני המשחק בעמדת המגן הימני בקבוצת סמוחה מליגת העל המצרית ובנבחרת סודאן.

## קריירת מועדונים
בין השנים 2014–2020 שיחק א-טאהר באל-הילאל אומדורמאן מליגת העל הסודאנית. בשנת 2020 החל לשחק בסמוחה מליגת העל המצרית. בעונתו הראשונה במועדון ערך 25 הופעות ליגה והבקיע שני שערים.

## קריירה בינלאומית
ב-17 באוקטובר 2015 ערך א-טאהר את הופעת הבכורה שלו בנבחרת סודאן, בהפסד 2-0 לנבחרת אוגנדה. ב-23 בנובמבר הבקיע את שער הבכורה שלו בנבחרת, בהפסד 2-1 לנבחרת מלאווי.

## תארים
;אל-הילאל אומדורמאן
* אליפות סודאן (3): 2016, 2017, 2018

## קישורים חיצוניים

קטגוריה:כדורגלנים סודאנים
קטגוריה:מגני כדורגל סודאנים
קטגוריה:כדורגלני נבחרת סודאן
קטגוריה:סודאנים שנולדו ב-1996
ג'מיני (חברה)

**ג'מיני** (באנגלית: **Gemini Trust Company, LLC**; בתרגום מילולי: **החברה לשירותי נאמנות ג'מיני**) היא חברה למסחר במטבעות מבוזרים המבוססת בניו יורק ונתונה לפיקוח ורגולציות מטעם הרשות לשירותים פיננסים. היא נוסדה ב-2014 על ידי קמרון וינקלווס וטיילר וינקלווס.

## היסטוריה
טיילר וקמרון וינקלווס הכריזו על הקמת החברה ביוני 2013, אולם היא נוסדה באופן רשמי רק כעבור שנה, ופלטפורמת המסחר האינטרנטית שלה עלתה לאוויר לראשונה ב-25 באוקטובר 2015. מושל ניו יורק אנדרו קואומו הכיר ב-5 במאי 2016 בג'מיני כחברה הראשונה בארצות הברית בעלת רישיון למסחר באתריום.

באותו החודש הודיעה ג'מיני כי תתמוך בפיצול שהתרחש ברשת האתריום באותו הזמן, ותאפשר ללקוחותיה למשוך מהפלטפורמה את כלל מטבעות האתריום הקלאסי שקיבלו. בשנה הבאה מסרה כי תתמוך גם בפיצול שהתרחש ברשת הביטקוין ותאפשר ללקוחותיה למשוך מהפלטפורמה נכסי ביטקוין קאש.

בדצמבר 2017 הודיעה בורסת האופציות של שיקגו כי תתחיל להשתמש בשירותיה של ג'מיני בכדי לקבל מידע עדכני אודות שוק הקריפטו ותפתח מסחר בחוזים עתידיים של ביטקוין.

במרץ 2018 הודיעה ג'מיני על הקמת שותפות חדשה עם קספיאן, חברה לניהול נכסים והערכת סיכונים, המשמשת כגוף מתווך בענף הקריפטו המסייע לבורסות מבוזרות וזירות מסחר לעבוד יחדיו ולקדם אינטרסים משותפים.

ב-14 במאי אישרה הרשות לשירותים פיננסים של מדינת ניו יורק לג'מיני לפתוח במסחר של זיקאש בפלטפורמה שלה, ובכך הפכה לבורסה המבוזרת הראשונה אשר קיבלה רישיון לספק שירותי ניהול ומסחר בנכס זה.

ב-10 בספטמבר קיבלה ג'מיני אישור רגולטורי מידי הרשות לשירותים פיננסים בדבר השקת מטבע חדש בשם "דולר ג'מיני", אשר עלה לאוויר באותו יום. החברה מסרה כי נכס זה הוא מטבע מבוזר מסוג מטבע יציב השומר על שער חליפין קבוע אל מול הדולר האמריקאי.

ב-3 באוקטובר הודיעה החברה כי רכשה ביטוח לנכסים דיגיטליים המכסה את כלל המטבעות והאסימונים המבוזרים המאוחסנים בפלטפורמה שלה. הביטוח נרכש מידי איאון, חברה להערכת סיכונים המבוססת בלונדון, ועבר תהליך חיתום בידי גורמים שונים.

במאי 2020 הקימה ג'מיני שותפות עם חברת סמסונג. החברות הודיעו כי לקוחות המשתמשים בטלפון נייד מבית סמסונג יוכלו לקשר את הארנק הקריפטוגרפי הרשמי של החברה לחשבונותיהם בפלטפורמת המסחר של ג'מיני ולנהל את המאזן שלהם.

בנובמבר גייסה החברה סכום בגובה 400 מיליון דולר לצורך פיתוח מטאברס עצמאי ונפרד מזה של חברת פייסבוק. קמרון וינקלווס מסר כי בעוד שפייסבוק נמצאת במרחק צעד אחד מיצירת עולם וירטואלי מרוכז, דוגלת ג'מיני ביצירת עולם וירטואלי מקביל שהוא מבוזר, עצמאי ומציע שוויון הזדמנויות.

## קישורים חיצוניים
* 

## הערות שוליים

קטגוריה:מטבעות מבוזרים
דוד מג'אר

רבי **דוד מג'אר** ( - ירושלים, כ' באדר ה'תק"ס), היה מקובל ומחבר ספרי קבלה, מחכמי ישיבת המקובלים בית אל.

## תולדותיו
אביו היה ר' אליעזר משה, שחי באחרית ימיו בירושלים. שמו של רבי דוד נזכר בשנת תקי"ח בין חכמי ישיבת המקובלים בית אל. היה שליח ציבור בישיבה זו בימי מהרי"ט אלגזי.

רבי יעקב שאלתיאל ניניו מציין שיש בידו סידור עם כוונות שסודר על פיו. הרב ניניו גם הוציא לאור את חיבורו המפורסם של רבי דוד מג'אר, **חסדי דוד**, שהוא "קיצור חכמת האמת", ובנוי מ-120 סעיפים. הרב מנחם מנכין היילפרין צירף חיבור זה למהדורת הספר עץ חיים שהוציא. הרב יצחק גינצבורג פירש חיבור זה בסדרת שיעורים (שלאחר מכן יצאה לאור במספר כרכים), ולדבריו "חסדי דוד הוא הקיצור המוסמך, המתומצת והמדויק ביותר שנכתב על ידי אחד מגדולי תלמידי האריז"ל".

נפטר בכ' באדר ה'תק"ס.

בתו נישאה לרבי יחיאל יעקב אליקים, בנו של רבי ישראל חיים יוסף אליקים, מחבר "שם יוסף" על הרמב"ם.

## קישורים חיצוניים
* הרב החסיד ר' דוד מאג'אר, באתר ישיבת המקובלים "בית אל" ראש העין
* ספר חסדי דוד
* כרטיס קברו בהר הזיתים

## הערות שוליים

קטגוריה:מקובלים ארץ-ישראלים
קטגוריה:מחברי ספרי קבלה
קטגוריה:יהודים הקבורים בהר הזיתים: חלקת הספרדים
קטגוריה:רבני ישיבת המקובלים בית אל
קטגוריה:נפטרים ב-1800
הדודה מארגנטינה

**הדודה מארגנטינה** הוא סרט קומדיה ישראלי משנת 1984 בבימויו של ג'ורג' עובדיה, עם ישראל גוריון ויוסף שילוח בתפקידים הראשיים.

העלילה היא על שני אחים המתקיימים מהכסף ששולחת להם דודתם מארגנטינה ועומדים להינשא לבנותיו של סוחר קמצן. ישראל גוריון משחק בתפקיד כפול של גבר ואישה (על שם הסרט "הדודה מארגנטינה").

הסרט מבוסס ברובו על המחזה הקלאסי "דודתו של צ'ארלי" מאת ברנדון תומאס.

בתחילת הסרט שר ג'קי מייקה את להיטו "סניוריטה" במועדון הקולוסיאום בכיכר אתרים בתל אביב.

בסרט יש קטעי ארוטיקה ופורנו רך, והוא לא הצליח כסרטיו האחרים של עובדיה. 

זהו סרטו האחרון של עובדיה כבמאי.

## תקציר העלילה
יוסי (דני חדד) ורפי (ישראל טרייסטמן) הם שני אחים יתומים שגרים בווילה מפוארת של דודתם לואיזה שגרה בבואנוס איירס והיא גם ממנת את כל הוצאותיהם. יוסי ורפי יוצאים עם שתי אחיות - שרה (מירי טולדנו) ורותי (ריבה מזור) ורוצים להתחתן איתן. 

אביהן של שתי הבנות הוא אדון חגולי (יוסף שילוח) שהוא אלמן קמצן, בעל חנות תכשיטים ושקוע בחובות בעיקר לאדון סיני (יעקב בנאי).
יוסי ורפי רוצים את הסכמתו לנישואין ומסדרים שהדודה לואיזה תגיע לישראל. הם שוכרים טבח (טוביה דובלרו) ומזמינים את חגולי לפגוש את הדודה לואיזה שהיא מיליונרית והוא נלהב.

לדירתם של האחים מגיע עמנואל (ישראל גוריון), שחקן תיאטרון הבימה שאשתו זרקה אותו מהבית בגלל בגידותיו, והם מסכימים לארח אותו ללילה אחד.

הדודה מתקשרת לאחים ומודיעה להם כי במטוס הייתה אזהרה על פצצה והיא לא תוכל להגיע, והם בצרה אבל כשעמנואל מדגים להם איך הוא לבוש בבגדי אישה הם מבקשים ממנו לשחק את התפקיד של הדודה לואיזה והוא מסכים.

לאדון חגולי המדבר במבטא עיראקי כבד יש כבר תוכניות לעתיד. הוא מתחיל לחזר אחרי "לואיזה" ונוצרים מצבים מביכים ומשעשעים, אברהם רונאי פוגש אותם בחוף תל אביב ומתפוצץ מצחוק, ויהודה אפרוני רואה את עמנואל בבגדי אישה ותוהה מהיכן הוא מכיר אותו.

חגולי לוחץ על "לואיזה" להתחתן אבל היא דוחה אותו עד שתעבור שנה לפטירת בעלה.

לבסוף נערכת החתונה של יוסי ורפי עם רותי ושרה בווילה של הדודה אבל היא מופרעת כשמגיעה למקום הדודה לואיזה האמיתית (מוניקה ורדימון), וחגולי בתגובה רודף אחרי עמנואל סביב הבריכה ולבסוף מתעלף, אך הדודה לואיזה מחייה אותו בנשיקה מפה לפה, וגם אשתו של עמנואל מגיעה עם ארבע בנותיהם וזורקת אותו לבריכה.

## צוות השחקנים

## קישורים חיצוניים

* 
קטגוריה:סרטי 1984
קטגוריה:סרטים בעברית

קטגוריה:סרטי קומדיה ישראליים
קטגוריה:סרטי ג'ורג' עובדיה
קטגוריה:סרטים ישראליים משנת 1984
פאבל שתב

**פאבל שתב** (במקדונית: **Павел Поцев Шатев**; 15 ביולי 1882 – 30 בינואר 1951) היה מהפכן שפעל בשטח של יוון, בולגריה ומקדוניה הצפונית שכיום.

## ביוגרפיה
פאבל שתב נולד בקרטובו, אז חלק של האימפריה העות'מאנית, כיום בשטח של מקדוניה הצפונית. הוא למד בבית הספר הבולגרי בסלוניקי. לאחר סיום בית הספר שתב הצטרף לקבוצה שתכננה ביצוע פעולות טרור באיסטנבול. בשנת 1900 כל הקבוצה נעצרה ובלחץ ממשלת בולגריה גורשה. שתב חזר לאזור סלוניקי והיה חלק של קבוצת אנרכיסטים בולגרים שארגנו סדרת פיצוצים בעיר בשנת 1903. שתב נעצר ונשפט לתקופת מאסר בפזאן בלוב של היום.

בשנת 1908 בעקבות מהפכת הטורקים הצעירים הוא קיבל חנינה, נסע לבולגריה וסיים לימודים באוניברסיטת סופיה. מספר שנים הוא עבד כעיתונאי ומורה. בשנת 1912 שתב חזר לסלוניקי והיה עד להריסת בית ספר בולגרי על ידי היוונים במהלך מלחמת הבלקן השנייה. במהלך מלחמת העולם הראשונה שתב התגייס לצבא בולגריה.

בשנות ה-20 של המאה ה-20 שתב היה חבר בהתארגנות מקדונית בשטח בולגריה ובשנת 1923 עבר לווינה. בהיותו בווינה שתב החל בקשר עם קומינטרן והחל בפעילויות ריגול לטובת ברית המועצות. פאבל שטב היה בין מארגני ארגון מקדוני שמאלני IMRO שהוקם באותה תקופה. בתחילת שנות ה-30 של המאה ה-20 הוא חזר לבולגריה ועבד בעיתונות. הוא נחשד בפעילות נגד הממשל ונשפט ל-15 שנות מאסר.

לאחר סיום מלחמת העולם השנייה שתב היה בין הפעילים שתמכו בהקמת הרפובליקה הסוציאליסטית של מקדוניה כחלק של הרפובליקה הפדרלית הסוציאליסטית של יוגוסלביה. לאחר הבחירות הוא נבחר לפרלמנט ומונה לשר המשפטים. באותה תקופה הוא פעל להקמה איגוד העיתונאים של מקדוניה. אומנם פעילי שמאל מקדונים שהיו בעבר חברי המפלגה הקומוניסטית של בולגריה היו חשודים בלאומנות. בהדרגה חברי IMRO לשעבר הוצאו מתפקידי מפתח, נעצרו והואשמו בכך שהם תומכים במדיניות פרו-בולגרית ובמתן אוטונומיה מיוחדת למקדוניה. בשנת 1946 שתב כתב לשגרירות בולגריה בבלגרד שהשפה המקדונית עוברת התקרבות לא מוצדקת לסרבית ולימודי בולגרית נאסרות בשטח המקדוניה. בשנת 1948 הוא פנה ישירות לגאורגי דימיטרוב ויוסיף סטלין בנושא. באותה תקופה שרר מתח רב בין ברית המועצות לבין יוגוסלביה של יוסיף ברוז טיטו. כתוצאה מכך שתב נעצר ונשפט לשנת מאסר. לאחר סיום התקופה, פאבל שתב חויב במעצר בית בביטולה. ב-30 בינואר 1951 גופתו נמצאה בעיר.

## קישורים חיצוניים

* ביוגרפיה

קטגוריה:שרי ממשלות יוגוסלביה
קטגוריה:עיתונאים בולגרים
קטגוריה:אנרכיסטים
קטגוריה:קומוניסטים בולגרים
קטגוריה:ילידי 1882
קטגוריה:נפטרים ב-1951